OpenLLM-France/wikimedia huggingface dataset:
# Trichomycterus uisae

Trichomycterus uisae és una espècie de peix de la família dels tricomictèrids i de l'ordre dels siluriformes.

## Morfologia

Els mascles poden assolir els 7,3 cm de llargària total.

## Distribució geogràfica

Es troba a Colòmbia.

## Referències

* ↑ uBio (anglès)
* ↑ Valenciennes, A. 1832. Nouvelles observations sur le capitan de Bogota, Eremophilus mutisii. A Voyage de Humboldt et Bonpland, Deuxième partie. Observations de Zoologie et d'Anatomie comparée. París. Humboldt & Bonpland's Voyage v. 2 (Title page 1833): 341-348.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Castellanos-Morales, C.A. 2008. Trichomycterus uisae: a new species of hypogean catfish (Siluriformes: Trichomycteridae) from the northeastern Andean Cordillera of Colombia. Neotropical Ichthyology, 6 (3): 307-314.
* De Pinna, M. C. C.; Wosiacki, W. «Trichomycteridae (pencil or parasitic catfishes)». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003. ISBN 9788574303611.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Antonio Valdés González-Roldán

Antonio Valdés González-Roldán (Villaviciosa, 1926 - Madrid, 10 d'octubre de 2007) fou un enginyer i polític asturià, ministre d'obres públiques en els darrers anys del franquisme.

## Biografia

Fill de l'enginyer José María Valdés Díaz-Caneja, ell mateix va estudiar enginyeria de camins, especialitzant-se en enginyeria de trànsit. Un cop llicenciat en 1949 va començar a exercir. El seu primer càrrec públic fou el 1965 com a Delegat de Transports a la ciutat de Madrid durant vuit anys, sent destacable la seva tasca de millora de les comunicacions i del tràfic de les vies.
El 1974 va ser nomenat ministre d'Obres Públiques en els últims anys del Govern de Franco, en substitució de Gonzalo Fernández de la Mora, càrrec en el qual va continuar en el primer govern sota el rei Joan Carles I (1975-1976).
Decidit partidari de la modernització de les comunicacions a Espanya i, fonamentalment, d'Astúries natal, fou impulsor d'infraestructures com l'autopista «Y», l'autopista del Huerna i la M-30 madrilenya. També propulsà obres tan importants com el transvasament Tajo-Segura, els accessos per autopista a Galícia, nombroses ampliacions portuàries (Barcelona, Bilbao, València, Sevilla, Avilés...) i el pas de Despeñaperros.
Admirador del polígraf xixonès Gaspar Melchor de Jovellanos, posseïa una selecta biblioteca jovellanista, que va donar a l'agost de 2006 a la Fundació Fòrum Jovellanos del Principat d'Astúries, de Gijón, de la qual era Patró d'honor.

## Referències

* ↑ Cinco nuevos delegados de Servicio en el Ayuntamiento al diari ABC, 1965
* ↑ La placa que desapareció del Cuélebre de la «Y» a La Nueva España, 2012

## Enllaços externs

* Notícies sobre Antonio Valdés a El País
# Miguel Ángel España Rosado

Miguel Ángel España Rosado (Madrid, 13 de febrer de 1973) és un exfutbolista i entrenador madrileny. De jugador ocupava la posició de porter.

## Trajectòria

Va començar a destacar a les files del Rayo Vallecano. Al club madrileny seria el porter suplent entre 1994 i 1998, tot jugant 14 partits en Segona i 7 en primera divisió. L'estiu de 1998 fitxa per l'Hèrcules CF, on tampoc es fa amb la titularitat.
Posteriorment, ha militat en altres equips valencians com l'Alacant CF o l'Oriola CF. Després de la seua retirada, ha ocupat el càrrec d'entrenador de porters per a les seleccions inferiors espanyoles.

## Referències

* 1 2 3 «España». Base de Dades Històrica de Futbol.
* ↑ Miguel Ángel España entrenador de porters de la Federació Espanyola Arxivat 2009-05-11 a Wayback Machine.
# Oshiwambo

Oshiwambo o Oshivambo és un grapat de llengües molt relacionades d'Angola i Namíbia pel poble ovambo, notablement Kwanyama (o Oshikwanyama) i ndonga. És una de les llengües oficials de Namíbia, i ho fou del bantustan d'Ovamboland.
Després de la independència de Namíbia el 1990, l'àrea coneguda prèviament com a Owamboland es va dividir en les regions d'Ohangwena, Omusati, Oshana o Otshana i Oshikoto. La població, estimada entre 700.000 i 750.000, fluctua constantment, degut a les fronteres indiscriminades elaborades durant el domini colonial portuguès i alemany, que va tellar l'àrea tribal Oukwanyama, col·locant alguns a Angola i d'altres a Namíbia. Això es tradueix en un moviment transfronterer regular.

## Referències

* ↑ Austin, Peter. One Thousand Languages (en anglès). University of California Press, 2008, p. 109. ISBN 0520255607.

## Enllaços externs

* PanAfrican L10n pàgina en Oshiwambo
# Qizan an-Najjar

Qizan an-Najjar o Qizan al-Najar (àrab: قيزان النَجّار, Qīzān an-Najjār) és una vila palestina al sud de la Franja de Gaza, que forma part de la governació de Khan Yunis. S'estén al llarg de la carretera de Salah al-Din entre Khan Yunis i Rafah. En el cens de 1997, elaborat per la Oficina Central d'Estadístiques de Palestina (PCBS), Qizan an-Najjar tenia 2,733 habitants. La seva població va augmentar a 3,889 en l'estimació per 2006 feta per la PCBS.

## Referències

* ↑ Qizan al-Najjar Profile Arxivat 2017-07-05 a Wayback Machine.. Jerusalem Media and Communications Center (JMCC). 2007-02-09.
* ↑ Projected Mid -Year Population for Khan Yunis Governorate by Locality 2004-2006 Arxivat 7 February 2012$^{[Datemismatch]}$ a Wayback Machine.. Palestinian Central Bureau of Statistics (PCBS).
# Milan Luhový

Milan Luhový (Ružomberok, 1 de gener de 1963) és un exfutbolista txecoslovac, que ocupava la posició de davanter.
En la seua carrera va militar en diversos equips de l'extinta lliga de Txecoslovàquia, com l'Slovan Bratislava o el Dukla Praga. En aquest darrer equip va destacar en esdevenir màxim golejador de la lliga de 1988 i de 1989.
Posteriorment va militar a equips de la lliga espanyola, francesa, grega i belga.
Va ser internacional amb Txecoslovàquia en 31 ocasions, tot marcant set gols. Amb la selecció hi va participar en el Mundial de 1990, on va marcar el cinquè gol davant els Estats Units.
# José Rodrigues Neto

José Rodrigues Neto (Galileia, 6 de desembre de 1949 - Rio de Janeiro, 29 d'abril de 2019) fou un exfutbolista brasiler.

## Selecció del Brasil

Va formar part de l'equip brasiler a la Copa del Món de 1978.

## Referències

* ↑ José Rodrigues Neto a National-Football-Teams.com (anglès)
* ↑ «Todos os brasileiros - 1978» (en portuguès). FolhaOnline, 09-12-2005. [Consulta: 16 desembre 2017].
# Torralba de Oropesa

Torralba de Oropesa és un municipi de la província de Toledo a la comunitat autònoma de Castella-La Manxa.

## Enllaços externs

* Diputació de Toledo
# Gonohe

Gonohe (五戸町; Gonohe-machi) és un poble del Japó situat a la prefectura d'Aomori.

## Referències

* ↑ «Aomori (Japan): Prefecture, Cities, Towns and Villages - Population Statistics, Charts and Map» (en anglès).
# Gabriel Gost, Coronell

Gabriel Gost, Coronell, (Sa Pobla), migfondista plusmarquista i campió d'Espanya, probablement, en la distància de 10.000 metres. Fou un conegut corredor mallorquí a la dècada de 1910 i juntament amb Pere “Pixedis” el més important corredor del moment, cap a 1926 tingué una dura competència amb Joan Cladera, Camaiot, que s'hi acabà imposant.

## Crònica d'una cursa amb apostes

       En es camp des futbol hey ha unes corregudes molt enrevisclades entre en Biel Gost, Coronell, ex-campió d'Espanya i en Juan Cladera, Camayot, campió de Mallorca, tots dos poblers; aquest 2n dona 100 passes o 80 metros de ventatje an es 1r i han de fer 27 voltes an es futbol, que suposen 7.500 metros. Se diu que en aquest camp hey entren més de 3.000 persones, i els homos paguen 40 centims i ses dones 25. A les quatre des capvespre comensen a corre as mitj d'una espectació general, perquè es creu que no es ponderar si se diu que hi ha més de 3.000 duros de messions cruzades entre els partidaris d'en Camayot i d'es Coronell: aquest a sa volta que feia nou s'atura en sec, se jeu, té una especie d'atac a n'es cor, i el s'en duen a caseua ben consevuya; i molts d'espectadors son tan bajans, tan bambols, o sino tan bárbaros, que diven qu’en Camayot l'ha escisat perque a sa volta que feia nou s'ha tret un mocador que duya pes cap, l'ha tirat en terra i es Coronell s'ha aturat en sec. Al entretant s'altre ja a poc a poc, ja de culenrera, ja de bot de bot, ha fet ses 27 voltes i ha gonyat 104 duros de la mitat de ses entrades i altretant per messions, de modo que més tart ha duits 300 duros en es banc. Molts han gonyat pero més han perdut. A horabaxa una folla fembra surt a damunt es balcó d'una sociedat de sa Plassa que está plena de gent i am tota sa forsa de sa gargamella exclama: ¡Viva en Juan Camayot! I com am sa má duya una botella que no era d'aygo, la se posa a sa boca i... glec glec li pega una tímbola am tota l'ánima.
       Sa Marjal, 14 de març de 1926

## Proves i marques

* 26 de febrer de 1911, sa Pobla, tercer, després de Pere Pixedis i en Buget, premi de 15 pessetes.
* 24 d'octubre de 1915, el campió d'Espanya en la distància de 10.000 metres, el català Pere Prats, va reptar a Gabriel Gost, plusmarquista espanyol, a una cursa al Veloç Sport Balear, que fou guanyada pel mallorquí amb un temps de 35 minuts i 43 segons. Les cròniques afirmen que a partir de la volta 12, Prats va deixar de "córrer" i el temps va ser discret.
* 24 de juliol de 1919, sa Pobla, guanyador, premi de 35 pessetes.
* 6 d'abril de 1926, sa Pobla, distància 30 voltes al camp de futbol (uns 8.300 m), quart, per darrere els catalans Palau i Bellmunt i, el pobler, Joan Cladera, Camaiot.

## Bibliografia

* La Vanguardia 9-10-1915
* Sa Marjal, vol. II, tom III, pàg. 62; vol. IV, tom VII, pàg. 188; vol. IX, tom XVIII, pàg. 61 i 77.
# Oshawa

Oshawa és una ciutat localitzada a la província canadenca de Ontario (43° 00′ N, 78° 00′ O﻿ / ﻿43.000°N,78.000°O﻿ / 43.000; -78.000). La seva àrea és de 145,65 km², la seva població és de 139.051 habitants, i la seva densitat poblacional és de 955 hab/km² (segons el cens canadenc de 2001). La ciutat va ser fundada el 1842, i incorporada al 8 de març de 1924. És la major comunitat de la Municipi Regional de Durham. No obstant això se la considera habitualment part de la regió metropolitana de Toronto, Oshawa és el centre d'una regió metropolitana a part de Toronto, que té 296.298 habitants.

## Enllaços externs

* Lloc oficial de la ciutat d'Oshawa
# Públic Contra la Violència

Públic Contra la Violència (eslovac: Verejnosť Proti Násiliu, VPN) fou un moviment polític format a Bratislava (Eslovàquia) el 20 de novembre de 1989. Va ser l'homòleg eslovac del Fòrum Cívic txeca (el VPN va ser fundat al voltant de dues hores abans del Fòrum Cívic). Va tenir un paper important en la Revolució de Vellut. Entre els seus dirigents hi havia Milan Kňažko, Ján Budaj, Fedor Gál i Jozef Kučerák.
En un congrés extraordinari del partit celebrat el 27 d'abril de 1991 es va separar del VPN un nou partit anomenat Moviment per una Eslovàquia Democràtica, que va guanyar les eleccions legislatives eslovaques de 1992. La resta de VPN ràpidament va perdre el suport popular i va crear la majoria dels membres organitzaren la Unió Cívica Democràtica (Občianska Demokratická Únia, ODU) que, tanmateix, va deixar d'existir el novembre de 1992.

## Resultats electorals
### Assemblea Federal
#### Cambra del poble

| Any | Vots | % | Escons | # | Posició |
| 1990 | 1.104.125 | 10,4% | 19 / 150 | 3r | Govern de la Majoria |

#### Cambra de les nacions

| Any | Vots | % | Escons | # | Posició |
| 1990 | 1.262.278 | 11,9% | 33 / 150 | 3r | Govern de la Majoria |

### Consell Nacional

| Any | Vots | % | Escons | # | Govern |
| 1990 | 991.285 | 29,35% | 48 / 150 | 1er | Mečiar I, Čarnogurský |

## Referències

* Paal Sigurd Hilde, "Slovak Nationalism and the Break-Up of Czechoslovakia." Europe-Asia Studies, Vol. 51, No. 4 (Jun., 1999): 647-665.
# Taromenane

Els Taromenane són un grup humà indígena no contactat que viuen al Parc nacional Yasuní, situat en la conca amazònica equatoriana. Junts als tagaeri conformen els dos últims grups coneguts de grups indígenes que viuen en aïllament voluntari a la selva equatoriana. Es creu que aquestes comunitats estan llunyanament emparentades amb els waorani. Viuen en la selva amazònica.
S'estima que existeixen uns 150 a 300 taromenanes i uns 20 a 30 tagaeris, que encara mantenen el nomadisme a les pluviselves, practicant la seva cultura ancestral. Aquestes xifres són incertes.
Els Taromenanes han estat recentment sota amenaça de l'explotació petroliera i la tala il·legal al Parc nacional Yasuní. El 15 de febrer de 2008, autoritats del l'Equador van acordar investigar un reporti que indicava que cinc membres dels Taromenanes i Tagaeris van ser assassinats per taladors il·legals, no obstant això no s'ha arribat a cap conclusió per part de l'Estat equatorià.
El 30 de març de 2013, un grup de 20 a 30 taromenanes van morir a les mans d'un grup de Huaorani, en venjança per la mort de parents d'ells.

## Referències

* ↑ Los Taromenane, desconocidos y en riesgo, National Geographic
* ↑ Ecuador probes 'attack on tribe', BBC News, 15 de febrer de 2008
* ↑ Muerte y venganza entre los Waorani y Tagaeri / Taromenane de la amazonía ecuatoriana ¿un caso de fetichismo jurídico o justicia intercultural? Fernando García Serrano. A: ABYA-YALA: Revista sobre acesso á justiça e direitos nas Américas, ISSN-e 2526-6675, Vol. 1, Nº. 1, 2017, págs. 145-169
# Centre d'Actuació Valencianista

El Centre d'Actuació Valencianista (CAV) fou una entitat valencianista de caràcter apolític i patriòtic fundada el 1931, i que agafà una certa embranzida quan el 1933 fou presidida per Joaquim Reig i Rodríguez, ja que la va convertir en plataforma del valencianisme totalitari, és a dir, que arreplegara totes les tendències polítiques dins del valencianisme per tal que adoptaren un valencianisme neutre i profundament nacionalista.
Fracassà per l'excessiva vinculació de Reig amb la Lliga Catalana, cosa a la qual s'oposaven els valencianistes d'esquerres, aplegats en l'Agrupació Valencianista Republicana. Des del 1934 es va imposar l'orientació esquerrana i el desembre del 1935 es transformà en el nou Partit Valencianista d'Esquerra, dirigit per Maximilià Thous i Llorenç.

## Referències

* ↑ «Centre d'Actuació Valencianista». Gran Enciclopèdia Catalana. Barcelona: Grup Enciclopèdia Catalana.
# Línia 68 d'autobusos de Barcelona

La línia 68 d'autobusos està gestionada per TMB. És una línia regular d'autobusos que comença el seu recorregut a Barcelona, passa per Esplugues de Llobregat i el finalitza a Cornellà de Llobregat .
Al novembre del 2017 el seu recorregut es va veure alterat: el seu inici va canviar de localització de Plaça Catalunya a Carrer Provença amb Carrer Casanova . Des del juny del 2008, aquesta línia arrina a l'Hospital Sant Joan de Déu . Actualment compta amb trenta-quatre parades, algunes de les quals tenen enllaços a d'altres transports com altres autobusos de TMB, Metro, TramBaix o Rodalies Renfe. La seva freqüència en hora punta és d'entre 20 i 25 minuts.
Els seus horaris són:
* Feiners: De 05:25 h a 23:30 h.
* Dissabtes: De 05:50 h a 23:20 h.
* Festius: De 07:35 h a 23:30 h
# Tossal Gros (Alcanó)

El Tossal Gros és una muntanya de 309 metres que es troba entre els municipis d'Alcanó i Alfés, a la comarca catalana del Segrià.
Al cim podem trobar-hi un vèrtex geodèsic (referència 252121001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Gononoorda

Gononoorda és un gènere d'arnes de la família Crambidae.

## Taxonomia

* Gononoorda jacobsoni Munroe, 1977
* Gononoorda neervoorti Munroe, 1977

## Referències

* ↑ «GlobIZ search». Global Information System on Pyraloidea. [Consulta: 5 abril 2019].
# Quercus stewardiana

Quercus stewardiana és una espècie de roure que pertany a la família de les fagàcies i està dins del subgènere Cyclobalanopsis, del gènere Quercus.

## Descripció

Quercus stewardiana és un arbre de fins a 12 metres d'alçada. Les branques són glabres. El pecíol fa entre 1,5 a 3 cm, glabre; el limbe foliar és el·líptic-lanceolat a oblong-el·líptic, de 6-12 × 2-4 cm, serós i amb pèls simples quan és jove, blanquinós per sota de la fulla (marronenc quan està seca) i poc pilosa o glabrescent, per sobre verd fosc, base cuneada, marge apical 1/2 remotament serrat superficialment, l'àpex és acuminat a caudat; tenen entre 8 a 10 nervis secundaris a cada costat del nervi central, prominents per sota i discretes per sobre; nervis terciaris poc evidents per sota. Les inflorescències femenines que neixen de l'axil·la dels nous brots, són solitàries, d'uns 2 cm, els raquis i les bràctees són tomentoses marrons. La tassa fa 6-8 mm × 1-1,5 cm, que tanca aproximadament la meitat de la gla, a l'exterior és pilós blanquinós però glabrescent, a l'interior és tomentós de color marró grisenc; les bràctees estan formades per 5 a 9 anelles, sense estrènyer i amb marge dentat. Les glans són àmpliament ovoides, 0,8-1,5 cm, glabres amb una cicatriu d'uns 5 mm de diàmetre, convexes, estilopodi és persistent, d'uns 2 mm de diàmetre. Floreixen al juliol i fructifiquen a l'octubre de l'any següent.

## Distribució i hàbitat

Quercus stewardiana creix a les províncies xineses de Anhui, Guangdong, Guangxi, Guizhou, Hubei, Hunan, Jiangxi, Sichuan, Yunnan i Zhejiang), als boscos mesofítics mixtos en cims i vessants muntanyencs, entre els 1000 i 2800 m.

## Taxonomia

Quercus stewardiana va ser descrita per Aimée Antoinette Camus i publicat a Les Chênes. Monographie du genre Quercus 1: 273, a l'any 1936.

### Etimologia

Quercus: nom genèric del llatí que designava igualment al roure i a l'alzina.
stewardiana: epítet

## Referències

* ↑ Sinònims de Quercus stewardiana. Consultat el 17 de setembre de 2015.
* 1 2 Cheng Yi, Wu; De-yuan, Hong. «Cyclobalanopsis stewardiana» (en anglès). Flora of China Editorial Committee. 1999. Flora of China (Cycadaceae through Fagaceae). 4: 1–453 p. 398. Pequín & St. Louis: Science Press i Missouri Botanical Garden. [Consulta: 6 juny 2020].
* ↑ «Quercus stewardiana». Tropicos.org. Missouri Botanical Garden. [Consulta: 6 juny 2020].

## Enllaços externs

* dibuix lineal, Flora of China Illustrations vol. 4, fig. 387, drawings 8-10 at lower right
# Michael Levitt

Michael Levitt (Pretòria, Sud-àfrica; 9 de maig de 1947) és un físic i biofísic sud-africà (nacionalitzat nord-americà, britànic i israelià). En 2013, va rebre el Premi Nobel de Química juntament amb Arieh Warshel i Martin Karplus pel desenvolupament de models i programes informàtics que permeten entendre i predir el comportament de complexos processos químics.
Ha estat Catedràtic de Biologia estructural en la Universitat Stanford de Califòrnia des de 1987.
Entre els seus estudiants hi ha professors coneguts com Steven Brenner, Cyrus Chothia, Valerie Daggett, Mark Gerstein, Julian Gough Ram, Gunnar Schroder, Gaurav Chopra, Peter Minary, Abraham Olivier Samson, Xuhui Huang i altres.

## Referències

* ↑ The Nobel Prize in Chemistry 2013
* ↑ «Alumni» (en anglès). [Consulta: 4 març 2021].
# Centre administratiu

Un centre administratiu és la seu de l'administració regional o local, o d'una ciutat comtat, o de l'indret a on es troba l'administració central d'un municipi. A Rússia, el terme s'aplica a les localitats habitades que serveixen de seu de govern de les entitats dels diferents nivells. L'única excepció a aquesta regla són les Repúbliques de Rússia, per les quals el terme "capital" es fa servir per a referir-se a la seu del govern. La capital de Rússia és també una entitat a la qual no s'aplica el terme "centre administratiu". Una disposició similar existeix a Ucraïna. Al Regne Unit és el centre d'una autoritat local, a on es diferencia un comtat històric d'una ciutat comtat.
En països que tenen el francés com una de les seues llengües oficials (tals com Bèlgica, Luxemburg, Suïssa o molts països africans) i en alguns altres països (tals com Itàlia, cf. paraula relacionada capoluogo), un chef-lieu (ʃɛfljø, forma plural chefs-lieux (literalment "cap i casal" o "lloc principal"), és un poble o ciutat preeminent des d'una perspectiva administrativa. La ‘f’ en chef-lieu és pronunciada, en contrast amb chef-d'oeuvre on és muda.

## Vegeu també

* Mairie, centres administratius a Algèria, Bèlgica, Luxemburg, França, Suïssa i Tunísia.
* Seu de comtat, centres administratius als Estats Units.
* County town, centres administratius a Irlanda i Regne Unit.
* Cap de municipi, centres administratius a Colòmbia i Mèxic.
# Groupe Ionis

Groupe Ionis és un grup privat d'educació superior a França. Va ser creat el 1980 i el 2023 tenia més de 35,000 estudiants i 100,000 exalumnes. Hi ha 29 universitats d'educació addicionals en el grup.
El 2010, segons Le Nouvel Économiste, és el primer "operador privat d'educació superior".
A Espanya, el grup té un campus a Barcelona i a Madrid.

## Universitats
### Col·legis d'enginyeria

* Concours Advance
* École pour l'informatique et les techniques avancées
* École pour l'informatique et les nouvelles technologies
* ESME Sudria
* IA Institut
* Institut polytechnique des sciences avancées
* Sup’Biotech
* E-Artsup
* Epitech Digital
* Epitech Executive
* IONIS school of technology and management
* Coding Academy
* SecureSphere by EPITA
* SUPINFO
* Web@cademie

### Escoles de negocis

* ISG Business School
* ISG Luxury Management
* ISG RH
* ISG Sport Business Management
* ISEG
* ICS Bégué
* Institut supérieur européen de formation par l'action
* MOD'SPE Paris
* XP, the international esport & gaming school

### Altres

* École des technologies numériques avancées
* Fondation IONIS
* IONIS 361
* IONISx
* PHG Academy

## Referències

* ↑ (francès) Ionis Education Group, la garantie longévité
* ↑ (francès) Groupe Ionis - 1er opérateur privé de l'enseignement supérieur
* ↑ (francès) Ionis Group va investir 5 M€ sur l'enseignement supérieur à Montpellier
* ↑ (francès) « Les campus Ionis permettent une vraie vie entre les étudiants de nos écoles » Arxivat 2018-03-25 a Wayback Machine., Le Monde, 9 de març de 2018
* ↑ (francès) Epitech Barcelone, ISG Genève…le Groupe IONIS se développe en Europe
* ↑ Enseignement supérieur : Reprise de Supinfo par IONIS

## Enllaços externs

* Oficial